Herb House - Resensies
Juannet C - Jun 2019
Lize is 'n fantastiese gasvrou!
Sal beslis weer kom kuier.
Sal beslis weer gaan. 'n Moet om te gaan, jy sal nie spyt wees nie.
Heleen S - Jan 2019
Wat 'n fantastiese paar dae weg van die huis af. Die gasvrou, Lize, het uit haar pad gegaan om ons van hulp te wees en te sorg dat alles vlot verloop. Die huis is netjies en skoon en beskik oor alles wat mens mag nodig hê. Kan dit gerus vir enige iemand anders aanbeveel.
Nicky S - Nov 2018
Gasvryheid en vriendelikheid van eienaar, skoonheid en gerief van verblyf is werklik waarde vir geld. Gastehuis kan met liefde aanbeveel word vir toeriste, wegbreek naweke of selfs vir vakansie verblyf.
Thea H - Aug 2018
Naby genoeg aan Clarens en Lesotho-grens maar ver genoeg om nie vertrap te word nie.
Dis 'n fantasmagoriese lekker plek! Ou huis, modern toegerus met als wat jy nodig het, skoon en netjies! Ons het die langnaweek hier tuisgegaan en sal weer hier kom bly! Lize, dankie vir jou gasvryheid en vriendelikheid, dit kry jy net op die platteland! Ons was bederf met die verwarmers, warm komberse en die kaggelvuur was 'n absolute bonus! Die 4X4- en staproetes by Meiringskloof was so mooi, onbeskryflik! Die feit dat my honde kinders kon saamgaan, het ons meer laat ontspan! Vir die Geocachers, ons het 2 gevind! Ons beplan alreeds ons Afriski-trip ...
Dis 'n fantasmagoriese lekker plek! Ou huis, modern toegerus met als wat jy nodig het, skoon en netjies! Ons het die langnaweek hier tuisgegaan en sal weer hier kom bly! Lize, dankie vir jou gasvryheid en vriendelikheid, dit kry jy net op die platteland! Ons was bederf met die verwarmers, warm komberse en die kaggelvuur was 'n absolute bonus! Die 4X4- en staproetes by Meiringskloof was so mooi, onbeskryflik! Die feit dat my honde kinders kon saamgaan, het ons meer laat ontspan! Vir die Geocachers, ons het 2 gevind! Ons beplan alreeds ons Afriski-trip en sal weer hier wil bly! Dankie vir die lekker kuier, ons het dit regtig baie geniet!
Sunette T - Aug 2018
Fantastiese verblyf - beste waarde vir geld!
Ons nuwe huis in die Vrystaat, weg van die gejaag in Gauteng! Die Herb House is fantastiese waarde vir geld. Lize is 'n fantastiese gasvrou - plat op die aarde, vriendelik en iemand wat jou sommer dadelik tuis laat voel. Sy’t vooraf vir ons 'n sms gestuur om te hoor hoe laat sy ons kan verwag (sy bly nét buite die dorp en ontvang self haar gaste by die huis), en ook aanbeveel dat ons die Warden-Bethlehem-pad ry, wat 'n mooier en beter pad is vanaf Johannesburg tot op Fouriesburg. Met aankoms was sy reeds daar - sy’t vir ons 'n vuurtjie begin ...
Ons nuwe huis in die Vrystaat, weg van die gejaag in Gauteng! Die Herb House is fantastiese waarde vir geld. Lize is 'n fantastiese gasvrou - plat op die aarde, vriendelik en iemand wat jou sommer dadelik tuis laat voel. Sy’t vooraf vir ons 'n sms gestuur om te hoor hoe laat sy ons kan verwag (sy bly nét buite die dorp en ontvang self haar gaste by die huis), en ook aanbeveel dat ons die Warden-Bethlehem-pad ry, wat 'n mooier en beter pad is vanaf Johannesburg tot op Fouriesburg. Met aankoms was sy reeds daar - sy’t vir ons 'n vuurtjie begin in die kaggel, is saam met ons deur die huisie om te wys waar alles is en het ook restaurante aanbeveel vir ete. Die huisie - jy gaan vêr soek om mooier en skoner te kry, daar was nie 'n ding uit sy plek nie. 'n Pragtige ou huis, wat mooi en modern oorgedoen is. Die 3 slaapkamers het alles wat jy nodig het - “amazing” beddegoed, 'n ekstra warm / dik kombers vir elke bed, elektriese komberse op al die beddens en verwarmers (in al die kamers), en soos my kinders gesê het “'n ekstra sagte kombersie vir ons elkeen mamma”. Daar was geen sprake van koudkry in die nag nie, so jy kan maar jou ekstra komberse en “winters gown” by die huis los. Die badkamer is lekker groot, en daar is genoeg handdoeke (elke gas kry 'n klein + groot handdoek). Die waterdrukking is ook lekker sterk vir dié wat hou van stort. Die kombuis het alles wat jy benodig - groot yskas, 'n groot gasstoof, eetgerei ens. Daar is 'n groot tuin vir dié met klein kindertjies, so oorgenoeg plek vir buitespeel en rondhardloop. Ek sal beslis volgende keer die kinders se fietse saamvat - daar is 'n baie stil grondpad wat reg teen die huis verbyloop waar hul kan ry. Die dorp / winkels is loopafstand. Ons het heerlik geëet by Fouriesburg Country Inn, Windmill Pub & Grill (heerlikste pizzas) & Di Plaasstoep Pub & Restaurant. Onthou jy’s op vakansie as jy hier is en nie in Gauteng waar alles “rush-rush” is nie … wees geduldig, kuier lekker - die wag vir jou kos is die moeite werd. Fouriesburg is ± 48 km vanaf Bethlehem, ± 35 km vanaf Clarens, ± 8 km vanaf die Lesotho Border en ± 91 km vanaf Afriski. Duisende dankies vir jou gasvryheid Lize, jou plek is pragtig! Ons sien jou beslis weer (volgende keer bly ons net langer)!
Baie dankie vir die pragtige resensie. Ek sien uit daarna om jou en jou familie weer te huisves.
Roshean R - Jul 2018
Herb House is a beautiful house, very warm and comfortable.
Thank you Lize for a very comfortable weekend stay at Herb House, it was beautiful and warm, especially in the freezing cold.
Danie V - Jul 2018
'n Lekker huis om in te bly. Het alles wat nodig is om 'n wonderlikke naweek te geniet as 'n gesin of met vriende. Alles is privaat en 'n rustige plekkie.
Nanette F - Jun 2018
Heerlik en knus.
Ons het ongelooflik lekker gebly in die gerieflike, knus huis wat mens met die intrapslag laat tuis voel. Regtig 'n plek om aan te beveel.
Rouzell K - Jun 2018
Herb House is 'n pragtige, netjiese klein huisie. Ons het baie lekker daar gebly vir die naweek. Lize die eienaar is 'n wonderlike mens, sy het ons laat die aand die sleutel van die huis gebring en vir ons die huisie gewys. Die plek het lekker heerlik geruik, en so welkom gevoel. Ons het baie lekker gekuier.
Anchen O - Dec 2017
Die huis sit op die perfekte plek tussen die natuurskoon op 'n rustige dorpie wat jy "huis" wil noem. Daar is vrugte om te pluk en 'n groot grasgroen grasperk. Gasvryheid is vir seker 'n groot pluspunt. Dit was vir ons as 'n gesin baie lekker om daar tuis te gaan! Sal vir seker weer daar gaan bly as die geleentheid hom voordoen.
Ons het baie lekker gebly, rustige plattelandse rus gekry. Vriendelike dorpie met lekker kos.
Tarien E - Sep 2017
Pragtige plek baie aangename eienares.
Waarde vir geld. Voel of jy by jou eie huis is. Baie skoon en netjies. Sal vir enige iemand aanbeveel.
Pragtige huis met 'n plaas gevoel.
Pragtige huis wat 'n heerlike rustige plaasgevoel gee. Pragtige kamers met genoeg warm beddegoed vir die koue wat die winter bring. Groot badkamer met 'n verwarmer binne. Die kombuis het alles wat 'n mens nodig het om enige ete te maak. Baie vriendelike gasvrou wat jou ontvang.
Karina S - Jan 2017
Pragtige en rustige plaasgevoel. Baie spasie en heerlike en mooi interieur en beddegoed.
Lieflike ou plaashuis gevoel met pragtige dekor en heerlike beddens en linne. Lekker kombuis met gasstoof, aparte opwas. Pragtige badkamer met groot bad. Die kinders het die spasie buite baie geniet sowel as die groentetuin en vrugtebome waarvan ons kon pluk en eet. Het die kinders binne 2 km van verblyf geneem om te gaan perdry en sommer in dieselfde straat heerlike ontbyt geëet by die plaasstoep.
Baie dankie dat julle die Herb House gekies het om by oor te bly. Baie dankie vir die wonder like resensies.
Ek hoop dat julle weer in die toekoms by die Herb House sal oor bly.
Debbie A - Jan 2017
Herb House is really a great getaway - close enough to Clarens when you want something busier but far away enough to really give you that small town feel. The house is beautiful and the garden a real treat.
Gaste wat na Herb House gekyk het, het ook belangstelling getoon in die volgende lekke plekke:
Vanaf R2 100 R1 575 per nag (plek&nbspvir 6)
Kry 25% af vir verblyf wat 5 nagte of langer is. Geldig vanaf 1 Aug 2019 tot 31 Des 2019.